Diari Oficial de la Generalitat Valenciana


Sumari del DOGV 6363, del 27-09-2010 (2010/10074)

Notificació de la Resolució de 23 de setembre de 2010, de la directora general de Producció Agrària, sobre l'expedient CLAN 2009-A-0006, relatiu a explotació ramadera no registrada en el Registre d'Explotacions Ramaderes, per la qual s'acorda el trasllat a escorxador dels animals de l'explotació per al seu sacrifici.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6363

Data del DOGV
:   27-09-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/10603


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació de la Resolució de 23 de setembre de 2010, de la directora general de Producció Agrària, sobre l'expedient CLAN 2009-A-0006, relatiu a explotació ramadera no registrada en el Registre d'Explotacions Ramaderes, per la qual s'acorda el trasllat a escorxador dels animals de l'explotació per al seu sacrifici. [2010/10024]  
S'ha intentat la notificació a l'interessat o als seus representants, i no s'ha pogut realitzar per causes no imputables a l'administració i amb domicili desconegut, de l'acte administratiu que es detalla a continuació, i es procedix a la publicació de la resolució en el Diari Oficial de la Comunitat Valenciana, d'acord amb l'article 59.5 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú:  
«Exp.: CLAN 2009-A-0006  
Resolució de trasllat a escorxador per a sacrifici, de la directora general de Producció Agrària, amb data 23 de setembre de 2010.  
Ahmet Sadiki, amb NIE M-4193885-V  
València, 23 de setembre de 2010  
Primer. La directora general de Producció Agrària, amb data 3 de setembre de 2010, vista l'acta núm. 17AOH0001457 del veterinari inspector pecuari de l'Oficina Comarcal Camp d'Elx, a Crevillent (Alacant), en què es posa de manifest l'existència de 110 animals de l'espècie caprina i 25 de l'espècie ovina amb estat corporal deficient i sense cap identificació visible crotal auricular en instal·lacions no inscrites en el Registre d'Explotacions Ramaderes de la Comunitat Valenciana (ubicades a la partida de l'Abocador, 39 A, del terme municipal de Crevillent), el propietari de la qual declara ser Ahmet Sadiki, amb NIE número Q-6666102-L.  
Vist que, de conformitat amb les disposicions de l'article 27 de la Llei 6/2003, de 4 de març, de la Generalitat, de Ramaderia de la Comunitat Valenciana, se li va dirigir requeriment d'inscripció en el Registre d'Explotacions Ramaderes de la Comunitat Valenciana en un termini màxim de 2 mesos.  
Vist que no consta que haja sol·licitat inscripció en el Registre d'Explotacions Ramaderes de la Comunitat Valenciana d'aquelles espècies o grups d'animals referenciats en l'annex I del Reial Decret 479/2004, de 26 de març, pel qual s'establix i es regula el Registre General d'Explotacions Ramaderes.  
De conformitat amb les disposicions de l'article 27 esmentat de la Llei 6/2003, de 4 de març, de Ramaderia de la Comunitat Valenciana, resolc:  
Que en el termini d'un mes a partir de la recepció d'este escrit, l'interessat i titular de l'explotació sense registre procedisca a traslladar a un escorxador, per al sacrifici, tots els animals que pertanyen a l'espècie a què es fa referència en l'annex I del Reial Decret 479/2004, de 26 de març, pel qual s'establix i es regula el Registre General d'Explotacions Ramaderes per al seu sacrifici. Per a això, ha de sol·licitar al Servici Veterinari Oficial Comarcal Camp d'Elx, a Crevillent (Alacant), una autorització de trasllat en què es reflectisca l'estat sanitari dels animals.   
Segon. S'ha intentat la notificació al domicili de l'interessat amb data 8 de setembre d'enguany, i el domicili ha resultat desconegut.  
Tercer. Segons la denúncia X.592777638-19-7542387, amb data 2 de setembre de 2010, de la Direcció General de la Guàrdia Civil, companyia de Sant Vicent del Raspeig, patrulla del SEPRONA d'Elx (Alacant), informe de la Direcció Territorial d'Alacant, i tal com consta en les actes núm. 17AOK0016016, 17AOK12104 i 17AOK12034, amb dates 7, 9 i 13 de setembre de 2010, respectivament, del veterinari oficial de l'Oficina Comarcal Camp d'Elx, a Crevillent (Alacant), es constata l'estat deficient dels animals, la seua situació d'abandó, falta d'alimentació i atenció, la qual cosa està causant un patiment innecessari als animals i la mort d'algun d'ells, tot això contravenint les condicions de benestar animal, legalment i reglamentàriament. Esta situació implica un risc greu per a la sanitat animal i la salut humana.  
Per tot això, de conformitat amb tot el que s'ha exposat, d'acord amb les disposicions de l'article 27 de la Llei 6/2003, de 4 de març, de Ramaderia de la Comunitat Valenciana, i en virtut del que s'establix en l'article 50 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, resolc:  
- Que en el termini de 15 dies naturals a partir de la recepció d'este escrit, l'interessat i titular de l'explotació sense registre procedisca a traslladar a un escorxador, per al sacrifici, tots els animals que pertanyen a l'espècie a què es fa referència en l'annex I del Reial Decret 479/2004, de 26 de març, pel qual s'establix i es regula el Registre General d'Explotacions Ramaderes, per al seu sacrifici. Per a això, ha de sol·licitar al Servici Veterinari Oficial Comarcal Camp d'Elx, a Crevillent (Alacant), una autorització de trasllat en què es reflectisca l'estat sanitari dels animals.   
- En el cas que en este termini l'interessat no complisca allò que s'ha indicat, es procedirà a l'execució subsidiària per part de l'administració, els costos de la qual aniran a compte del ramader, i es procedirà al trasllat a escorxador o al sacrifici en les condicions que l'administració determine de tots els animals de l'explotació no inscrita.  
Contra esta resolució, que no posa fi a la via administrativa, es pot interposar, en el termini d'un mes comptador des de l'endemà de la seua recepció, un recurs d'alçada davant del secretari autonòmic de la Conselleria d'Agricultura, Pesca i Alimentació, de conformitat amb les disposicions dels articles 114 a 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 23 de setembre de 2010.- La directora general de Producció Agrària: Laura Peñarroya Fabregat.